องค์กรประสานงานเอ็นจีโอ ชี้ ประยุทธ์ เด้งผอ.พอช. ไร้เหตุผล ขัดกฎหมาย จี้ทบทวนคำสั่ง
คณะกรรมการประสานงานองค์กรพัฒนาเอกชน ชี้ ประยุทธ์ ย้าย ผอ.พอช. ไม่มีเหตุผล ใช้อำนาจแทรกแซง ขัดกฎหมาย จี้ทบทวนคำสั่งขณะที่ พอช. ตั้ง รอง ผอ.พอช. เป็น ผู้รักษาการแทน ผอ.พอช.15 ธ.ค. 2559 จากเมื่อวันที่ 9 ธ.ค. ที่ผ่านมาพล.อ.ประยุทธ์ จันทร์โอชา นายกรัฐมนตรีมีคำสั่งให้ พลากร วงศ์กองแก้ว ผู้อำนวยการสถาบันองค์การพัฒนาชุมชน (องค์การมหาชน) หรือ พอช. ย้ายไปปฏิบัติหน้าที่ประจำสำนักนายกรัฐมนตรี ตามคำสั่งหัวหน้ารักษาความสงบแห่งชาติที่ 68/2559 เรื่อง มาตรการแก้ปัญหาเจ้าหน้าที่ในหน่วยงานอื่นของรัฐและการกำหนดกรอบอัตรากำลังชั่วคราว อาศัยอํานาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ()ล่าสุดวันนี้ (15 ธ.ค.59) คณะกรรมการประสานงานองค์กรพัฒนาเอกชน (กป.อพช.) ออกจดหมายเปิดผนึก ถึง พล.อ.ประยุทธ์ เรื่อง การใช้อำนาจรัฐต้องมีธรรมาภิบาล และเป็นธรรม ทบทวนการแทรกแซงการดำเนินงานของพอช. จดหมาย ระบุว่า พอช. เป็นองค์การมหาชนที่จัดตั้งขึ้นให้เป็นหน่วยงานบริหารที่แตกต่างจากส่วนราชการหรือรัฐวสิาหกิจ โดยมีคณะกรรมการและผู้อำนวยการรับผิดชอบการดำเนินงานให้บรรลุวัตถุประสงคข์ององค์กร ประกอบกับ พ.ร.บ.องค์การมหาชน 2542 กำหนดให้รัฐมนตรีผู้รักษาการ ตามพระราชกฤษฎีกาจัดตั้งองค์การมหาชน มีอำนาจในการกำกับดูแลการดำเนินงานให้เป็นไปตาม กฎหมาย วัตถุประสงค์ นโยบายรัฐบาล มติคณะรัฐมนตรี และยับยั้งการกระทำหรือสอบข้อเท็จจริงเฉพาะการดำเนินงานที่ขัดกับวัตถุประสงค์นโยบายรัฐบาลหรือมติคณะรัฐมนตรีขณะที่วันเดียวกัน สมพร ใช้บางยาง ประธานกรรมการ พอช. ได้ออกคำสั่ง คณะกรรมการ พอช. แต่งตั้ง สมชาติ ภาระสุวรรณ รอง ผอ.พอช. เป็น ผู้รักษาการแทน ผอ.พอช.
คณะกรรมการประสานงานองค์กรพัฒนาเอกชน ชี้ ประยุทธ์ ย้าย ผอ.พอช. ไม่มีเหตุผล ใช้อำนาจแทรกแซง ขัดกฎหมาย จี้ทบทวนคำสั่งขณะที่ พอช. ตั้ง รอง ผอ.พอช. เป็น ผู้รักษาการแทน ผอ.พอช. 15 ธ.ค. 2559
กป.อพช.,การแทรกแซง,การโยกย้าย,คณะกรรมการประสานงานองค์กรพัฒนาเอกชน,ประยุทธ์ จันทร์โอชา,พลากร วงศ์กองแก้ว,พอช.,สถาบันองค์การพัฒนาชุมชน (องค์การมหาชน),หลักการบริหารบ้านเมืองที่ดีและเป็นธรรม,เอ็นจีโอ